RESOLUCIÓN do 11 de xuño de 2010, da Secretaría Xeral de Ordenación do Territorio e Urbanismo, sobre aprobación definitiva do proxecto de delimitación do núcleo rural de Couso, na parroquia de Freixo, concello de Sarreaus (Ourense).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 19/07/2010

O Concello de Sarreaus remite o expediente de delimitación do núcleo rural de Couso, tramitado ao abeiro do punto 2 da disposición adicional 2ª da Lei 9/2002, do 30 de decembro, de ordenación urbanística e protección do medio rural de Galicia, solicitando a súa aprobación definitiva.
I. Antecedentes.
1. O Concello de Sarreaus non dispón de ningún instrumento de planeamento xeral municipal.
2. O expediente foi tramitado de acordo co previsto no inciso terceiro do punto 2 da disposición adicional segunda da Lei 9/2002, constando:
-Sometemento ao trámite de información pública, mediante a publicación de anuncios no DOG nº 15, do 25 de xaneiro de 2010, e nos xornais La Región na data do 19 de xaneiro de 2010 e Faro de Vigo na data do 21 de xaneiro de 2010.
-Certificación do secretario municipal con data do 8 de marzo de 2010 no que se reflicte que no devandito período non se presentaron alegacións.
-Certificado do acordo de aprobación provisional, adoptado polo pleno do concello na súa sesión do 26 de febreiro de 2010.
II. Consideracións e motivación.
Logo de analizar o expediente e o seu propio contido, e á vista do informe subscrito pola Subdirección Xeral de Urbanismo, cómpre formular as seguintes consideracións:
1. No proxecto queda xustificada a preexistencia e o recoñecemento do núcleo rural de Couso, segundo o nomenclátor de entidades de poboación da provincia de Ourense (Decreto 332/1996, do 26 de xullo).
2. Á vista da ordenación aplicable, a delimitación proposta para o asentamento tradicional é admisible, xa que cumpre os requisitos establecidos no artigo 13.3º da LOUG.
3. Resulta xustificado o grao de consolidación pola edificación exixido polo citado artigo 13.3º en base aos seguintes datos:
-Número de parcelas no ámbito delimitado: 17.
-Número de parcelas edificadas no ámbito delimitado: 12.
-Número de parcelas libres no ámbito delimitado: 5.
-Porcentaxe de consolidación pola edificación: 70,58%.
Non se delimita área de expansión.
4. O réxime xurídico aplicable aos terreos incluídos na delimitación será o establecido pola LOUG para o solo de núcleo rural.
5. Seralle igualmente aplicable, en todo o que non vulnere nin vaia contra o devandito réxime xurídico, o contido da ordenanza do solo non urbanizable de núcleo rural das vixentes normas provinciais complementarias e subsidiarias de planeamento provincial.
6. De acordo co punto 2 da disposición adicional segunda da LOUG, e a Orde do 11 de maio de 2009, sobre adscrición de órganos e delegación de competencias como consecuencia da entrada en vigor do Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, a competencia para resolver sobre a aprobación definitiva dos expedientes de delimitación de solo de núcleo rural correspóndelle á Secretaría Xeral de Ordenación do Territorio e Urbanismo.
III. Resolución.
1º Visto canto antecede, apróbase definitivamente o proxecto de delimitación do núcleo rural de Couso, na parroquia de Freixo, concello de Sarreaus (Ourense).
2º Contra esta resolución non caberá interpoñer recurso en vía administrativa, podendo interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación, sen prexuízo da formulación, se é o caso, do requirimento previo en igual prazo (artigos 44 e 46 da Lei 29/1998, do 13 de xullo, da xurisdición contencioso-administrativa).
3º Notifíquese esta resolución ao concello e publíquese no Diario Oficial de Galicia.
Santiago de Compostela, 11 de xuño de 2010.
María Encarnación Rivas Díaz
Secretaria xeral de Ordenación do Territorio
e Urbanismo
Ver referencia pdf "13600D003P008.PDF"